ভোটমুখী বাংলায় ২ দিনের সফরে মোদি, সূচি জানালেন নিজে

নয়াদিল্লি: বিধানসভা নির্বাচনের (West Bengal Assembly Election 2026) আগে বঙ্গবাসীর মন জয় করতে একগুচ্ছ রেল প্রকল্পের উদ্বোধন, শিলান্যাসের কর্মসূচি নিয়ে দু’দিনের সফরে আসছেন প্রধানমন্ত্রী নরেন্দ্র মোদি (Narendra Modi)। সফরের প্রথম দিন, ১৭ জানুয়ারি, মালদহে (Malda) সরকারি কর্মসূচির পাশাপাশি রাজনৈতিক সভা করবেন তিনি। পরের দিন, রবিবার ১৮ জানুয়ারি, হুগলির (Hooghly) সিঙ্গুরে (Singur) একাধিক উন্নয়ন প্রকল্পের উদ্বোধন ও শিলান্যাসের পর রাজনৈতিক সভাতেও যোগ দেওয়ার কথা। বাংলায় আসার আগে প্রধানমন্ত্রী নিজে গোটা সফর নিয়ে বিস্তারিত জানান। রাজনৈতিক মহলের মতে ভোটমুখী বাংলায় মোদির বঙ্গ সফর যথেষ্ট গুরুত্বপূর্ণ।

দুই দিনের জন্য শনিবার রাজ্য সফরে আসছেন প্রধানমন্ত্রী। বাংলায় আসার আগে প্রধানমন্ত্রী নিজে গোটা সফর নিয়ে বিস্তারিত জানান। তথ্য বলছে, শনিবার মালদহে একটি বড় সরকারি অনুষ্ঠানে ৩,২৫০ কোটিরও বেশি টাকার উন্নয়নমূলক প্রকল্পের উদ্বোধন ও শিলান্যাস করা হবে।এছাড়াও, আগামীকালের অনুষ্ঠানে হাওড়া ও গুয়াহাটির মধ্যে প্রথম বন্দে ভারত স্লিপার ট্রেনের শুভ সূচনা করা হবে—এতে আমি অত্যন্ত আনন্দিত।

আরও পড়ুন: নির্বাচনী আধিকারিকদের বিরুদ্ধে FIR-এর নির্দেশ ফেরাতে চেয়ে কমিশনকে চিঠি নবান্নের

পশ্চিমবঙ্গে রেল পরিকাঠামো আরও শক্তিশালী করতে আমরা প্রতিশ্রুতিবদ্ধ। তাই আগামীকালের অনুষ্ঠানে বালুরঘাট–হিলি (Balurghat–Hili) নতুন রেললাইন, নিউ জলপাইগুড়িতে (New Jalpaiguri) অত্যাধুনিক মালবাহী ট্রেনের রক্ষণাবেক্ষণ কেন্দ্র, শিলিগুড়ির লোকো শেডের উন্নয়ন এবং জলপাইগুড়িতে বন্দে ভারত ট্রেনের রক্ষণাবেক্ষণ ব্যবস্থার আধুনিকীকরণের মতো গুরুত্বপূর্ণ প্রকল্পগুলির শিলান্যাস করা হবে। পাশাপাশি, ৪টি নতুন অমৃত ভারত ট্রেনেরও শুভ সূচনা করা হবে।

উল্লেখযোগ্য, দুটি পোস্টেই তিনি বাংলায় লিখেছেন। তাতে প্রকল্প উদ্বোধন, শিলান্যাসের পাশাপাশি রাজ্যের তৃণমূল সরকারকে নিশানা করেছেন। ফের আবেদন জানিয়েছেন বিজেপিকে জিতিয়ে সরকার প্রতিষ্ঠার।